પોતાના ખુલ્લા પત્રમાં હાર્દિકે રાજ્યભરના પાટીદાર અનામત આંદોલન સમિતિ (પાસ)ના નેતાઓને 26મી મેએ પંચાયત સ્થળ પર પહોંચવા કહ્યું છે, જેથી અનામતની માગ અને આંદોલનકારીઓ સામેના પોલીસ કેસો પાછા ખેંચવાના મામલે આગળની રણનીતિ નક્કી કરી શકાય. હાર્દિકે ભાજપ પ્રમુખ જીતુ વાઘાણી અને વિધાનસભામાં વિરોધ પક્ષના નેતા પરેશ ધાનાણીને પણ પત્ર લખ્યો છે અને તેમાં બંને પક્ષના પાટીદાર ધારાસભ્યોની સાથે તેમાં સામેલ થવા અપીલ કરી છે.